b'\n_START_ARTICLE_\nRosemary Brown\n_START_PARAGRAPH_\nRosemary Brown (27. hein\xc3\xa4kuuta 1916 Lontoo \xe2\x80\x93 16. marraskuuta 2001 Lontoo) oli englantilainen meedio ja s\xc3\xa4velt\xc3\xa4j\xc3\xa4._NEWLINE_Brown on tunnettu esimerkki "automaattis\xc3\xa4velt\xc3\xa4miseksi" kutsutusta paranormaalista ilmi\xc3\xb6st\xc3\xa4. H\xc3\xa4n v\xc3\xa4itti kykev\xc3\xa4ns\xc3\xa4 kommunikoimaan edesmenneiden suurien s\xc3\xa4velt\xc3\xa4jien, kuten Johann Sebastian Bachin ja Franz Lisztin, kanssa ja v\xc3\xa4itti heid\xc3\xa4n sanelevan itselleen omia s\xc3\xa4vellyksi\xc3\xa4\xc3\xa4n._NEWLINE_Brown v\xc3\xa4itti tavanneensa vuonna 1886 kuolleen Franz Lisztin ollessaan 7-vuotias. H\xc3\xa4n kohtasi Lisztin uudelleen vuonna 1964. Brownilla ei t\xc3\xa4t\xc3\xa4 aiemmin ollut ollut mainittavaa musiikillista koulutusta, mutta h\xc3\xa4n omisti pianon. H\xc3\xa4n kirjoitti uransa aikana mm. Ludwig van Beethovenin sinfoniat 10 ja 11 sek\xc3\xa4 useita Franz Schubertin lauluja. Kaikki s\xc3\xa4velt\xc3\xa4j\xc3\xa4t puhuttelivat h\xc3\xa4nt\xc3\xa4 englanniksi._NEWLINE_Useat tutkijat ovat arvioineet Brownin v\xc3\xa4itteit\xc3\xa4. Ammattimuusikoiden mukaan h\xc3\xa4nen kirjoittamissaan teoksissa on selvi\xc3\xa4 vaikutteita v\xc3\xa4itettyjen s\xc3\xa4velt\xc3\xa4jien tuotannoista, mutta ne eiv\xc3\xa4t nouse laadullisesti heid\xc3\xa4n tasolleen.'